CELEX: 62018TN0590
Language: sl
Date: 2018-10-02 00:00:00
Title: Zadeva T-590/18: Tožba, vložena 2. oktobra 2018 – Antonakopoulos/Parlament

26.11.2018   
            
            
               SL
            
            
               Uradni list Evropske unije
            
            
               C 427/97
            
         
      Tožba, vložena 2. oktobra 2018 – Antonakopoulos/Parlament
      (Zadeva T-590/18)
      (2018/C 427/127)
      Jezik postopka: francoščina
      
         Stranki
      
      
         Tožeča stranka: Leonidas Antonakopoulos (Atene, Grčija) (zastopnik: S. Pappas, odvetnik)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za nično razglasi odločbo o njenem suspendiranju;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri razloge.
      
                  1.
               
               
                  Prvi tožbeni razlog je kršitev pravice do obrambe in načela dobrega upravljanja, ker ga uprava ni zaslišala pred sprejetjem odločbe, čeprav je bilo zaslišanje mogoče, ne da bi škodilo interesom niti preiskave niti službe.
               
            
                  2.
               
               
                  Drugi tožbeni razlog je kršitev obveznosti obrazložitve, ker je očitek hujše kršitve, na katerem temelji izpodbijana odločba, lakoničen, nejasen in ni niti upravičen niti podkrepljen z natančnimi elementi, ki izkazujejo obstoj zadostnega suma, ki bi lahko vodil do ugotovitve, da tožeča stranka ni izpolnila svojih obveznosti po Kadrovskih predpisih.
               
            
                  3.
               
               
                  Tretji tožbeni razlog je kršitev načela sorazmernosti, ker bi uprava lahko sprejela manj stroge ukrepe, pri čemer bi bilo zagotovljeno spoštovanje namena preiskave.
               
            
                  4.
               
               
                  Četrti tožbeni razlog je kršitev dolžnosti skrbnega ravnanja, ker po eni strani uprava ni tehtala interesov tožeče stranke in interesov službe in zlasti dejstva, da tožeča stranka skoraj 30 let dela za Parlament, da ima odlične odnose s svojimi nadrejenimi in ima zelo dobra ocenjevalna poročila in ker po drugi strani ta odločba, ki je bila hitro v medijih, škodi njeni osebnosti in njenemu ugledu.